CELEX: 32013R0348
Language: sk
Date: 2013-04-17 00:00:00
Title: Nariadenie Komisie (EÚ) č. 348/2013 zo 17. apríla 2013 , ktorým sa mení a dopĺňa príloha XIV k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH)  Text s významom pre EHP

18.4.2013   
            
            
               SK
            
            
               Úradný vestník Európskej únie
            
            
               L 108/1
            
         NARIADENIE KOMISIE (EÚ) č. 348/2013
   zo 17. apríla 2013,
   ktorým sa mení a dopĺňa príloha XIV k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (1), a najmä na jeho články 58 a 131,
   keďže:
   
               (1)
            
            
               V nariadení (ES) č. 1907/2006 sa stanovuje, že látky, ktoré spĺňajú kritériá na klasifikáciu ako karcinogénne (kategórie 1A alebo 1B), mutagénne (kategórie 1A alebo 1B) a reprodukčne toxické (kategórie 1A alebo 1B) v súlade s nariadením Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí (2), látky, ktoré sú perzistentné, bioakumulatívne a toxické, látky, ktoré sú veľmi perzistentné a veľmi bioakumulatívne, a látky, v prípade ktorých existujú vedecké dôkazy, že pravdepodobne majú závažné účinky na zdravie ľudí alebo životné prostredie a vzbudzujú rovnakú úroveň obáv, môžu podliehať autorizácii.
            
         
               (2)
            
            
               Trichlóretylén spĺňa kritériá na klasifikáciu ako karcinogénna látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (3)
            
            
               Oxid chrómový spĺňa kritériá na klasifikáciu ako karcinogénna látka (kategórie 1A) a mutagénna látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a) a b) uvedeného nariadenia.
            
         
               (4)
            
            
               Kyseliny odvodené od oxidu chrómového a ich oligoméry spĺňajú kritériá na klasifikáciu ako karcinogénna látka (kategórie 1B) v súlade s nariadením (ES) č. 1272/2008, a tým spĺňajú kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a) uvedeného nariadenia.
            
         
               (5)
            
            
               Dichróman sodný spĺňa kritériá na klasifikáciu ako karcinogénna látka (kategórie 1B), mutagénna látka (kategórie 1B) a reprodukčne toxická látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a), b) a c) uvedeného nariadenia.
            
         
               (6)
            
            
               Dichróman draselný spĺňa kritériá na klasifikáciu ako karcinogénna látka (kategórie 1B), mutagénna látka (kategórie 1B) a reprodukčne toxická látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a), b) a c) uvedeného nariadenia.
            
         
               (7)
            
            
               Dichróman amónny spĺňa kritériá na klasifikáciu ako karcinogénna látka (kategórie 1B), mutagénna látka (kategórie 1B) a reprodukčne toxická látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a), b) a c) uvedeného nariadenia.
            
         
               (8)
            
            
               Chróman draselný spĺňa kritériá na klasifikáciu ako karcinogénna látka (kategórie 1B) a mutagénna látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a) a b) uvedeného nariadenia.
            
         
               (9)
            
            
               Chróman sodný spĺňa kritériá na klasifikáciu ako karcinogénna látka (kategórie 1B), mutagénna látka (kategórie 1B) a reprodukčne toxická látka (kategórie 1B) v súlade s nariadením (ES) č. 1272/2008, a tým spĺňa kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a), b) a c) uvedeného nariadenia.
            
         
               (10)
            
            
               Uvedené látky boli identifikované a zaradené do zoznamu kandidátskych látok v súlade s článkom 59 nariadenia (ES) č. 1907/2006. Okrem toho majú byť na základe odporúčania Európskej chemickej agentúry (ďalej len „agentúra“) vydaného 20. decembra 2011 (3) v súlade s článkom 58 nariadenia (ES) č. 1907/2006 prednostne zaradené do prílohy XIV k uvedenému nariadeniu. Preto je vhodné zaradiť tieto látky do uvedenej prílohy.
            
         
               (11)
            
            
               Zlúčeniny kobaltu, síran kobaltnatý, chlorid kobaltnatý, dusičnan kobaltnatý, uhličitan kobaltnatý a octan kobaltnatý spĺňajú kritériá na klasifikáciu ako karcinogénna látka (kategórie 1B) a reprodukčne toxická látka (kategórie 1B) v súlade s nariadením (ES) č. 1272/2008, a tým spĺňajú kritériá na zaradenie do prílohy XIV k nariadeniu (ES) č. 1907/2006 stanovené v článku 57 písm. a) a c) uvedeného nariadenia. Boli identifikované a zahrnuté do zoznamu kandidátskych látok v súlade s článkom 59 nariadenia (ES) č. 1907/2006.
            
         
               (12)
            
            
               Tieto zlúčeniny kobaltu majú byť na základe odporúčania agentúry vydaného 20. decembra 2011 v súlade s článkom 58 nariadenia (ES) č. 1907/2006 prednostne zaradené do prílohy XIV k uvedenému nariadeniu. Komisia sa však domnieva, že aspoň jedno z použití týchto látok (t. j. povrchová úprava) predstavuje riziko pre zdravie ľudí, ktoré nie je primerané kontrolované a musí sa odstrániť. Komisia by preto v súlade s článkom 69 ods. 1 nariadenia (ES) č. 1907/2006 mala požiadať agentúru o prípravu dokumentácie v súlade s požiadavkami prílohy XV k uvedenému nariadeniu. Je preto vhodné odložiť rozhodnutie o zaradení ktorejkoľvek z týchto látok do prílohy XIV až do ukončenia procesu stanoveného v článkoch 69 až 73 uvedeného nariadenia.
            
         
               (13)
            
            
               V odporúčaní agentúry z 20. decembra 2011 sa stanovili posledné dátumy podania žiadosti uvedené v článku 58 ods. 1 písm. c) bode ii) nariadenia (ES) č. 1907/2006 pre každú z látok uvedených v prílohe k tomuto nariadeniu. Tieto dátumy sa stanovili na základe odhadovaného času potrebného na prípravu žiadosti o autorizáciu s prihliadnutím na dostupné informácie o jednotlivých látkach a na informácie získané v priebehu verejných konzultácií vykonaných v súlade s článkom 58 ods. 4 nariadenia (ES) č. 1907/2006. Takisto sa zohľadnila schopnosť agentúry vybavovať žiadosti v lehote stanovenej v nariadení (ES) č. 1907/2006.
            
         
               (14)
            
            
               Pokiaľ ide o sedem zlúčenín chrómu, agentúra navrhla stanoviť najneskorší dátum uplatňovania na 21 mesiacov po nadobudnutí účinnosti tohto nariadenia. Na základe diskusie s členskými štátmi však zo širšieho posúdenia významu osobitnej povahy relevantných trhov a súvisiacich dodávateľských reťazcov vyplýva, že najneskorší dátum uplatňovania by sa mal stanoviť na 35 mesiacov po nadobudnutí účinnosti tohto nariadenia.
            
         
               (15)
            
            
               Pre každú z látok uvedených v prílohe k tomuto nariadeniu by dátum zákazu podľa článku 58 ods. 1 písm. c) bodu i) nariadenia (ES) č. 1907/2006 mal byť 18 mesiacov po poslednom dátume podania žiadosti uvedenom v článku 58 ods. 1 písm. c) bode ii) uvedeného nariadenia.
            
         
               (16)
            
            
               V prílohe XIV k nariadeniu (ES) č. 1907/2006 je vhodné určiť dátumy uvedené v článku 58 ods. 1 písm. c) bodoch i) a ii) uvedeného nariadenia.
            
         
               (17)
            
            
               V článku 58 ods. 1 písm. e) v spojení s článkom 58 ods. 2 nariadenia (ES) č. 1907/2006 sa stanovuje možnosť udeliť výnimku z použití alebo z kategórií použití v prípade, že sa osobitným právnym predpisom Únie ukladajú minimálne požiadavky na ochranu zdravia ľudí alebo životného prostredia, ktoré zaručia riadnu kontrolu rizík. Podľa informácií, ktoré sú v súčasnosti k dispozícii, nie je vhodné stanoviť výnimky na základe uvedených ustanovení.
            
         
               (18)
            
            
               Na základe informácií, ktoré sú v súčasnosti k dispozícii, nie je vhodné udeliť výnimky v prípade výskumu a vývoja orientovaného na výrobky a výrobné procesy.
            
         
               (19)
            
            
               Na základe informácií, ktoré sú v súčasnosti k dispozícii, nie je vhodné stanoviť lehoty na preskúmanie určitých použití.
            
         
               (20)
            
            
               Nariadenie (ES) č. 1907/2006 by sa preto malo zodpovedajúcim spôsobom zmeniť a doplniť.
            
         
               (21)
            
            
               Opatrenia stanovené v tomto nariadení sú v súlade so stanoviskom výboru zriadeného podľa článku 133 nariadenia (ES) č. 1907/2006,
            
         PRIJALA TOTO NARIADENIE:
   Článok 1
   Príloha XIV k nariadeniu (ES) č. 1907/2006 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. apríla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 396, 30.12.2006, s. 1.
   
      (2)  Ú. v. EÚ L 353, 31.12.2008, s. 1.
   
      (3)  http://echa.europa.eu/documents/10162/13640/3rd_a_xiv_recommendation_20dec2011_en.pdf.
   
      PRÍLOHA
      V tabuľke v prílohe XIV k nariadeniu (ES) č. 1907/2006 sa dopĺňajú tieto položky:
      
         
                     Položka č.
                  
                  
                     Látka
                  
                  
                     Vnútorná vlastnosť, resp. vlastnosti uvedené v článku 57
                  
                  
                     Prechodné opatrenia
                  
                  
                     Vyňaté (kategórie) použitia
                  
                  
                     Lehoty na preskúmanie
                  
               
                     Posledný možný termín podania žiadosti (1)
                     
                  
                  
                     Dátum zákazu (2)
                     
                  
               
                     „15.
                  
                  
                     trichlóretylén
                     č. ES: 201-167-4
                     č. CAS: 79-01-6
                  
                  
                     karcinogénna
                     (kategória 1B)
                  
                  
                     21. októbra 2014
                  
                  
                     21. apríla 2016
                  
                  
                     —
                  
                  
                     —
                  
               
                     16.
                  
                  
                     oxid chrómový
                     č. ES: 215-607-8
                     č. CAS: 1333-82-0
                  
                  
                     
                                  
                              
                              
                                 karcinogénna
                                 (kategória 1A)
                              
                           
                                  
                              
                              
                                 mutagénna
                                 (kategória 1B)
                              
                           
                  
                     21. marca 2016
                  
                  
                     21. septembra 2017
                  
                  
                     —
                  
                  
                     —
                  
               
                     17.
                  
                  
                     kyseliny odvodené od oxidu chrómového a ich oligoméry
                     skupina obsahujúca:
                     
                                  
                              
                              
                                 kyselinu chrómovú
                                 č. ES: 231-801-5
                                 č. CAS: 7738-94-5
                              
                           
                                  
                              
                              
                                 kyselinu dichrómovú
                                 č. ES: 236-881-5
                                 č. CAS: 13530-68-2
                              
                           
                                  
                              
                              
                                 oligoméry kyseliny chrómovej a kyseliny dichrómovej
                                 č. ES: ešte nepridelené
                                 č. CAS: ešte nepridelené
                              
                           
                  
                     karcinogénna
                     (kategória 1B)
                  
                  
                     21. marca 2016
                  
                  
                     21. septembra 2017
                  
                  
                     —
                  
                  
                     —
                  
               
                     18.
                  
                  
                     dichróman sodný
                     č. ES: 234-190-3
                     č. CAS: 7789-12-0
                     10588-01-9
                  
                  
                     
                                  
                              
                              
                                 karcinogénna
                                 (kategória 1B)
                              
                           
                                  
                              
                              
                                 mutagénna
                                 (kategória 1B)
                              
                           
                                  
                              
                              
                                 reprodukčne toxická
                                 (kategória 1B)
                              
                           
                  
                     21. marca 2016
                  
                  
                     21. septembra 2017
                  
                  
                     —
                  
                  
                     —
                  
               
                     19.
                  
                  
                     dichróman draselný
                     č. ES: 231-906-6
                     č. CAS: 7778-50-9
                  
                  
                     
                                  
                              
                              
                                 karcinogénna
                                 (kategória 1B)
                              
                           
                                  
                              
                              
                                 mutagénna
                                 (kategória 1B)
                              
                           
                                  
                              
                              
                                 reprodukčne toxická
                                 (kategória 1B)
                              
                           
                  
                     21. marca 2016
                  
                  
                     21. septembra 2017
                  
                  
                     —
                  
                  
                     —
                  
               
                     20.
                  
                  
                     dichróman amónny
                     č. ES: 232-143-1
                     č. CAS: 7789-09-5
                  
                  
                     
                                  
                              
                              
                                 karcinogénna
                                 (kategória 1B)
                              
                           
                                  
                              
                              
                                 mutagénna
                                 (kategória 1B)
                              
                           
                                  
                              
                              
                                 reprodukčne toxická
                                 (kategória 1B)
                              
                           
                  
                     21. marca 2016
                  
                  
                     21. septembra 2017
                  
                  
                      
                  
                  
                      
                  
               
                     21.
                  
                  
                     chróman draselný
                     č. ES: 232-140-5
                     č. CAS: 7789-00-6
                  
                  
                     
                                  
                              
                              
                                 karcinogénna
                                 (kategória 1B)
                              
                           
                                  
                              
                              
                                 mutagénna
                                 (kategória 1B)
                              
                           
                  
                     21. marca 2016
                  
                  
                     21. septembra 2017
                  
                  
                      
                  
                  
                      
                  
               
                     22.
                  
                  
                     chróman sodný
                     č. ES: 231-889-5
                     č. CAS: 7775-11-3
                  
                  
                     
                                  
                              
                              
                                 karcinogénna
                                 (kategória 1B)
                              
                           
                                  
                              
                              
                                 mutagénna
                                 (kategória 1B)
                              
                           
                                  
                              
                              
                                 reprodukčne toxická
                                 (kategória 1B)
                              
                           
                  
                     21. marca 2016
                  
                  
                     21. septembra 2017“
                  
                  
                      
                  
                  
                      
                  
               
      
         (1)  Dátum, na ktorý odkazuje článok 58 ods. 1 písm. c) bod ii) nariadenia (ES) č. 1907/2006.
      
         (2)  Dátum, na ktorý odkazuje článok 58 ods. 1 písm. c) bod i) nariadenia (ES) č. 1907/2006.